Lõhepüreesupp krevettidega
Allikas: 100 suppi, paja- ja vormirooga 2
Supp, mida saad valmistada nii lõhest kui forellist.
Valmistusaeg: 20-40 min
Kogus: 4 portsjonit
Pane kala supikogu külma veega tulele. Lisa soola ja pipart ning keeda 15 minutit, riisudes tekkiva vahu. Kurna valmis leem läbi sõela. Koori kartulid ja lõika kuubikuteks, haki puhastatud sibul ja küüslauk peeneks. Lõika kalafileest parajad kuubikud ja sulata krevetid. Kuumuta supikastruli põhjas või ning prae seal sibul ja küüslauk klaasjaks. Lisa kartulikuubikud, sega läbi. Kalla juurde puljong ning keeda kartul pehmenemiseni. Lisa supikogult eraldatud kalaliha. Tõsta supp tulelt, püreesta saumikseriga ja pane pliidile tagasi. Kalla hulka vahukoor ja kuumuta keemiseni. Lisa kalafileekuubikud ja krevetid, keera kuumus kinni ja lase supil veidi kaane all seista. Keeta enam ei maksa, sest lõhe pehmeneb ka tulises leemes, krevetid muutuvad pikemal kuumutamisel aga kummikseks. Maitsesta supp vajadusel soola ja pipraga. Serveeri hakitud tilliga.